ArabovMK/tajik-wikipedia-corpus huggingface dataset:
Kitobz.tj

Китобз — онлайн мағозаи китобҳо, аввалин онлайн сомонаи фурӯши китобҳо дар Тоҷикистон. Таърих Бахром Садиев, созандаи интернет-мағозаи ". Дар аввал ҳар китобро метавонист тавассути ворид шудан ба саҳифаи " дар Фейсбук ва фармоиш дод. Баъдтар моҳи марти соли 2019 сомонаи ба кор дароварда шуд 3. Китобхонаҳои хиёбонӣ Дар соли 2021 лоиҳаи. тасмим гирифт, ки дар шаҳри Душанбе "китобхонаҳои хиёбонии"-и ройгон ташкил кунад. Ҳадаф аз ин иқдом ҷалби мардум ба китобхонӣ аст 4.
Китобдузд (филм)

"Китобдузд" — филми драмаи низомӣ, бо коргардони Брайан Персивал бар асоси романи "Китобдузд"-и Маркус Зусок сохта шудааст. Филм аз ҷониби ширкати филмсозии 20 ба навор гирифта шуд, нахустнамоиши он тирамоҳи соли 2013 баргузор гардид 3 4. Бозигарони асосии филм Софи Нелисс, Ҷеффрӣ Раш ва Эмилӣ Уотсон мебошанд 5. Шиор: "Ҷуръат бидуни калимот". Достони филм Лизел, духтари навҷавонест ки дар миёнаи Ҷанги ҷаҳонии дувум, баъд аз марги бародари хурдӣ ва ҷудо шудани модар аз ӯ, ба хонаводаи Ҳубермон сипурда мешавад то бо онҳо зиндагӣ кунад. Лизел бесавод аст, аммо хондани китобро хеле дӯст медорад ва Ҳонс Ҳебермон, пирмарди меҳрубонест, ки саъй мекунад аз рӯйи китобҳои достон ба ӯ савод биёмӯзад Бозигарон.
Китоби рекордҳои Гиннесс

"Гиннесс. Рекордҳои дунё", инчунин "Китоби умумиҷаҳонии рекордҳо", "Китоби рекордҳои Гиннесс" ва "Китоби рекордҳои дунявии Гиннесс" — маълумотномаи ҳамасолаест, ки дастовардҳои рекордии одамон, ҳайвонот, воқеъаҳои беҳамтои табиӣ, дастовардҳои нодири намоишкорӣ (шоу-бизнес), васоити ахбори омма ва фарҳангиро таҷассум мекунад. 1 Қисматҳои асосии китоб Китоби рекордҳои Гиннесс аз қисматҳои асосии зерин иборат аст: Тоҷикистон дар "Китоби рекордҳои Гиннесс".
Китоби сурхи Ҷумҳурии Тоҷикистон

Китоби сурхи Ҷумҳурии Тоҷикистон — ҳуҷҷати расмии давлатӣ буда, дар он маълумот оид ба намудҳои нодири набототу ҳайвоноти Ҷумҳурии Тоҷикистон, ки ба муҳофизат ниёз доранд, гирд оварда шудааст. Таърих Зарурияти ҳифзи намудҳои нодир ва дар зери таҳдиди маҳвшавӣ қарордоштаи набототу ҳайвонотро ба эътибор гирифта 1 марти соли 1979 бо қарори Совети Вазирони Тоҷикистон Китоби сурхи Тоҷикистон таъсис дода шуд. Нашри якуми Китоби сурхи Тоҷикистон таҳти роҳбарӣ ва иштироки бевоситаи олимони Академияи илмҳои Ҷумҳурии Тоҷикистон нахустин маротиба соли 1988 ба забони русӣ ва соли 1997 ба забони тоҷикӣ нашр гардидааст. Нашри аввал Дар нашри якуми Китоби сурхи Тоҷикистон 162 намуди ҳайвонот ва 226 намуди рустаниҳои нодир ва дар зери таҳдиди маҳвшавӣ дохил гардида буд. Нашри аввали Китоби сурхи Тоҷикистон тӯли қариб 30 соли охир дар ҳифз ва нигоҳдории гуногунии биологии Тоҷикистон нақши муҳим бозид. Дар асоси маълумотҳои ин китоб оид ба ҳифзи намудҳои нодир ва дар зери таҳдиди маҳвшавӣ қарордоштаи набототу ҳайвонот чораҳои муассир таҳия ва амалӣ карда шуданд. 1 Нашри дуюм Бо назардошти зарурияти омода намудани нашри дуюми Китоби сурхи Тоҷикистон, дар асоси фармоиши Ҳукумати Ҷумҳурии Тоҷикистон аз 2 декабри соли 2009 таҳти 121ф гурӯҳи корӣ оид ба таҳия намудани Низомномаи нави Китоби сурхи Тоҷикистон таъсис дода шуд, ки ба ҳайати он олимони Академияи илмҳои Ҷумҳурии Тоҷикистон ва мутахассисони салоҳиятдори Кумитаи ҳифзи муҳити зисти назди Ҳукумати Ҷумҳурии Тоҷикистон дохил гардиданд. Аз ҷониби гурӯҳи корӣ Низомномаи нави Китоби сурхи Ҷумҳурии Тоҷикистон таҳия карда шуда, бо вазорату идораҳои дахлдор мувофиқа карда шуд. Низомномаи нави Китоби сурхи Ҷумҳурии Тоҷикистон бо Қарори Ҳукумати Ҷумҳурии Тоҷикистон аз 2 августи соли 2010 387 тасдиқ карда шуд ва он ҳуҷҷати асосӣ барои омода намудани нашри дуюми Китоби сурхи Ҷумҳурии Тоҷикистон гардид. Барои омода намудани нашри дуюми Китоби сурхи Ҷумҳурии Тоҷикистон 42 нафар олимон ва мутахассисони намоёни соҳаи ботаника ва зоология ҷалб карда шуданд. Дар нашри дуюми Китоби сурхи Ҷумҳурии Тоҷикистон 267 намуд рустаниҳо ва 222 намуд ҳайвоноте, ки дар зери таҳдиди маҳвшавӣ қарор доранд дохил карда шудааст. Номгӯи намудҳои олами набототу ҳайвоноте, ки ба нашри дуюми Китоби сурхи Тоҷикистон тавсия карда шудаанд, бо қарори Раёсати Академияи илмҳои Ҷумҳурии Тоҷикистон аз 27 январи 2014 11 ва қарори комиссия оид ба олами набототу ҳайвоноти нодир ва зери хатари маҳвшавӣ қарордоштаи Кумитаи ҳифзи муҳити зисти назди Ҳукумати Ҷумҳурии Тоҷикистон аз 22 октябри соли 2014 1 тасдиқ карда шудааст. Вазифаи асосии Китоби сурхи Ҷумҳурии Тоҷикистон дар асоси меъёру категорияҳои муқарраргардидаи Иттиҳоди байналмилалии ҳифзи табиат (ИБҲТ) арзёбӣ намудани ҳолати ҳифзи намуду зернамудҳои олами набототу ҳайвоноте мебошад, ки шумораашон маҳдуд гардида, ё ба ҳадди нестӣ расида, ба онҳо хатари маҳвшавӣ таҳдид мекунад. 2 Категорияҳои ҳифзи табиат Дар нашри дуюми Китоби сурхи ҷумҳурии Тоҷикистон намудҳои олами набототу ҳайвонот дар асоси талаботҳои Иттиҳоди байналхалқии ҳифзи табиат аз рӯи категорияҳои зерин арзёбӣ карда шудааст: Ҳамчунин нигаред Адабиёт.
Китоби электронӣ

Китоби электронӣ - (аз англисӣ: — китоби диҷитолӣ ё электронӣ), ки онро дар компютер ва ё дар асбоби махсус барои мутолиаи китобҳои электронӣ дар қолабҳои,, истифода мебаранд Нармафзорҳои китоби электронӣ Барои хондани китобҳои электронӣ аз нармафзорҳои ва дигар барномаҳо истифода мебаранд Ҳифзи ҳуқуқи муаллиф Барои пешгирӣ аз паҳн кардани китобҳои электронӣ бисёр мағозаҳои электронӣ ба монанди китобҳоро барои танҳо як харидор ҳифз мекунанд. Дар ин ҳолат танҳо як нусхаи китоби электронӣ аз тарафи харидори он истифода бурда мешавад. Нигаред.
Харитаи забонҳои ҷаҳон, дар ҳоли хатар ва нобудшавӣ қарордошта

Харитаи забонҳои ҷаҳон, дар ҳоли хатар ва нобудшавӣ қарордошта, пештар "Китоби сурхи забонҳои дар зери хатар қарордошта" — як нашрияи ЮНЕСКО, ки дорои маълумот дар бораи забонҳои зери хатар аст. Моҳи январи соли 2009 версияи интерактивии онлайн барои пурра кардани нашрияи чопӣ таъсис дода шуд. Ҳадафи лоиҳа ҷалби таваҷҷӯҳи мақомот, ҷомеаҳои забонҳо ва ҷомеа ба мушкилоти забонҳои зери хатари нобудшавӣ ва зарурати ҳифзи гуногунии забонҳои ҷаҳон мебошад. Таърих Соли 1992 дар Квебек Конгресси байналмилалии забоншиносон баргузор гардид, ки мавзӯи асосии он забонҳои зери хатари нобудшавӣ буд. Дар ҳамон сол Кумитаи забонҳои зери хатар қарордоштаи Кумитаи доимии байналмилалии забоншиносон дар Париж таҳти сарпарастии ЮНЕСКО бо иштироки коршиносони варзида ҷаласа баргузор кард 1. Бо ташаббуси забоншиноси австралиягӣ Стивен Вурм нақшаи ҷамъоварӣ ва нашри маълумот дар бораи забонҳои зери хатари нобудшавӣ қабул карда шуд. Соли 1994 китоби электронии "Китоби сурхи забонҳои дар зери хатар қарордошта" таъсис дода шуд 2. Соли 1996 аввалин "Атласи забонҳои зери хатар" нашр шуд, ки таҳти таҳрири С.Вурм қарор дошт. Атлас аввалин нашри ин навъи худ буда, ҳам дар байни олимону рӯзноманигорон ва ҳам аз ҷониби аҳли ҷомеа таваҷҷӯҳи зиёд ба бор овард. Нашри дуюми атлас соли 2001 нашр шуд (инчунин таҳрири С. Вурм). Ин версия 90 саҳифа, аз ҷумла 14 варақи харита дошт ва тавсифи 800 забонро дар бар гирифт. Соли 2005 ЮНЕСКО версияи тестии интерактивии атласро нашр кард. Версияи пурраи он дар соли 2009 ба итмом расид. Варианти охирини атлас, ки соли 2010 бо дастгирии ҳукумати Норвегия нашр шудааст, тақрибан 2500 забонро дар бар мегирад (аз он 230 забон аз соли 1950 нопадид шудааст). Барои ҳар як забон, атлас номи он, сатҳи қобилият ва кишвар ё кишварҳоеро, ки дар он сухан меравад, номбар мекунад. Нашрияи интернетӣ ҳамчунин дар бораи шумори забони модарии ҳар як забон, чораҳои зарурӣ барои ҳифзи он, лоиҳаҳои марбут ба ин забон, манбаъҳои иттилоотӣ, кодҳои дахлдори 639-3 ва маълумоти ҷуғрофӣ маълумот медиҳад. Таснифи забонҳои зери хатар қарордошта Дар харита дараҷаи ҳифзи забон бар асоси нӯҳ омил нишон дода шудааст, ки муҳимтарини онҳо интиқоли забон байни наслҳост. Вобаста ба ин, ба забон яке аз мақомҳои зерин дода мешавад: зери таҳдид: кӯдакон дар хона дигар забонро ҳамчун модарӣ намеомӯзанд;.
Китобфурӯшӣ

Китобфурӯшӣ, маҳале аст ки китоб дар он фурухта мешавад ва мардум метавонанд дар он китоб харидорӣ кунанд. Китобфурӯшиҳо анвоъи мухталифе доранд. Мумкин аст китобфурӯшӣ ба хариду фурӯши китобҳои дасти дувум низ бипардозанд 1.
Китоби сурх

Китоби сурх — санаде илмию байнулмилалист, ки дар мавриди гиёҳону ҷонварон муҳофизатталаб маълумоти ниҳоят муҳим дорад. Онро комиссияи доимии нигаҳдории ҳайвоноти камшумору нодири Иттифоқи байналмилалии муҳофизати табиат ва захираҳои табиӣ тайёр кардааст. Ба Иттифоқи баӣналмилалӣ олимони намоёни тамоми кишварҳои дунё дохил шудаанд ва вазифаи асосии онҳо ёфтани роҳҳои гуногуни ҳифзи набототу ҳаӣвоноти камшумору нодир аст. Таърих Аз миёнаи солҳои 40-50-уми асри ХХ шумораи зиёди намудҳои олами набототу ҳаӣвонот бо таъсири фаъолияти инсон, дар натиҷаи истифодаи нодурусти захираҳои табиат, аз ҷумла, захираҳои органикӣ ру ба таназзул овардаанд ва қисми зиёдашон аз байн рафта, камёфту нодир шудаанд. Бо мақсади пешгирии ин ҷараён дар тамоми олам соли 1948 Ташкилоти "Иттифоқи байналмилалии ҳифзи табиат ва сарватҳои он" таъсис ёфт. Ин ташкилот баъди таҳлили маълумоти гуногун оид ба намудҳои камшаванда, камёб ва нодир дар тамоми қитъаҳои олам ба хулоса омад, ки бо қабули ҳуҷҷати муҳими давлатию илмӣ пеши роҳи ин раванд гирифта шавад. Чунин ҳуҷҷат "Китоби Сурх" аст, ки дар он оид ба наботот ва ҳаӣвоноти муҳофизатшаванда маълумоти пурқимат гирд оварда шудааст. Ин буд, ки баъди панҷ сол Иттифоқи байналмилалии муҳофизати табиат ва захираҳои табиӣ "Китоби Сурхи далелҳо" таҳия намуд. Дар яқ вақт кори дигар — "Руихати сиёҳ"-и организмҳои набототу ҳайвоноте, ки аз соли 1900-ум инҷониб дар саӣёра нест шудаанд, тартиб дода шуд. Ба ин руйхат 65 намуд бо 55 зернамуди ширхурҳо ва 2 намуди паррандаҳо ворид шуданд. Ҳоло "Китоби Сурх"-и сайёра, Аврупо ва ҳар як кишвар вуҷуд дорад. Дар Иттиҳоди Шуравӣ "Китоби Сурх" нахустин маротиба соли 1972 нашр гардид. Китоби сурхи Ҷумҳурии Тоҷикистон Дар Ҷумҳурии Тоҷикистон ин китоб соли 1988 ба забони русӣ ба табъ расид Соли 2000 "Китоби Сурх"-и Тоҷикистон ба забони давлатӣ аз чоп баромад, ки дар он 226 намуди рустанӣ ва 162 намуди ҳайвон ҷой дода шудааст. Дар нашри дуюми Китоби сурхи Ҷумҳурии Тоҷикистон 267 намуд рустаниҳо ва 222 намуд ҳайвоноте, ки дар зери таҳдиди маҳвшавӣ қарор доранд дохил карда шудааст. Ба "Китоби Сурх" намудҳои рустаниҳо ва ҳайвонҳо аз руи самтҳои муаӣян дохил мешаванд: Нигаред низ.
Китобу-л-адвор

"Китобу-л-адвор" ("Китоб-ал-адвор фи маърифатин нағам ва ал-адвор", "Китоб-ал-ад-вор-фи-л-мусиқӣ", "Ал-адвор", "Адвор"), соли таълифаш 1252, Бағдод, арабизабон, асари машҳури Сафиуддин Абӯлмӯъмини Урмавӣ (1230-1292-94), аз муҳимтарин таълифоти назарии му-сиқии а. 13 дар таърихи тамаддуни мардумони Шарқи Миёна, Наздик аст. "Китобу-л-адвор" аз муқаддима, 15-фасл ва хотима таркиб ёфта, дар муқаддима мақсади таълифи он баҳра бардоштани аҳли ҳунар аз таркиботи ил-мию амалии мусиқӣ буда, инчунин асарро Сафиуддин Абӯлмӯъмини Урмавӣ бо маслиҳати Насируддини Тӯсӣ нигоштааст. Фасли аввали "Китобу-л-адвор" ("Дар шинохти нағма ва ҳиддату сақили он") баҳси мавзӯи илмии мусиқӣ "нағма" буда, яъне таърифи нағма, сабаби ихтилофи нағма дар зеру (ҳиддат) ва бамӣ (сақил) аст. Дар ин фасл сабабҳои зеру бамӣ дар созҳои му-сиқии торӣ ва нафасӣ дар зимни далелу таҷри-баҳои зиёде ба риштаи таҳлил омадааст. Фасли дуввуми "Китобу-л-адвор" ("Дар қисмати дастонҳо"). Мавзӯи тақсиму баррасии торҳо, усули ҳосил намудани нағмаҳои мусиқӣ аз дастонҳо (пардаҳо) буда, муаллиф тартиби воқеъшавии тору пардаҳоро дар мисоли таркиботи торию пардавии сози уд таҳқиқ намуда, нақшаи онро овардааст. Ин усули таҳлилии Урмавӣ дар "Китобу-л-адвор" идомаи мантиқию таърихии пешиниён (Форобӣ, Ибни Сино, Ибни Зайла ва диг.) буда, дар бисёр ҳолот вобаста ба таҳаввулоти ҳунарӣ ба натоиҷи нав дастёб шудааст. Дар фасли саввум ("Дар нис-батҳои абъод") Урмавӣ, баёни идомаи тавсифи нағмаҳо буда, ин ҷо фосилаҳо (абъод) ва ду навъи он мулоиму (консонанс) мунофарат (диссонанс), усули эҷоди онҳо таҳқиқ шуда, тафсири муалли-фи "Китобу-л-адвор" фаннию мушаххас аст. Дар фасли чаҳорум ("Дар асбобе, ки муҷи-би танофур аст") сабабӯ ҳолоти эҷоди танофур (фосилаҳо) сабаби фосилаҳои чаҳоргона дар донакҳо ва зуларбаъҳо (чаҳоргона) тавзеҳ шуда, собит шудааст, ки таълифе, ки эҷод мешаванд бояд мулоим бошанд. Ин мавзӯъ дар фасли пан-ҷуми "Китобу-л-адвор" ("Дар таълифи мулоим") идома ёфта, сабаби эҷоди фосилаҳои чаҳоргона, роҳҳои таш-кили зуларбаъҳои 7-гона тавзеҳ шуд...
Китобхонаи Бритониё

Китобхонаи Бритониё (англисӣ:) — китобхонаи миллии Британияи Кабир. Дуюмин китобхонаи калонтарин дар ҷаҳон, пас аз Китобхонаи Конгресс (ИМА, Вашингтон). Таърих Китобхонаи Бритониё мақом ва номи муосири худро бо қабули Санади Китобхонаи Бритониёи Кабир дар соли 1972 гирифт (Санади китобхонаи Бритониё). Мувофиқи он китобхонаҳо муттаҳид карда шуданд: Осорхонаи Бритониё 5, Маркази миллӣ (таъсис 1916), Идораи патентӣ, инчунин Шӯрои миллии библиографияи Бритониё, Китобхонаи миллии обуна (Бостон Спа), Бюрои миллии иттилооти илмию техникӣ 6. Дар асоси хазинаҳои якҷояи Китобхонаи марказии миллӣ ва Китобхонаи миллии обуна, дар соли 1973, Маркази расонидани ҳуҷҷатҳо таъсис дода шуд 7. Идоракунӣ ва сохтори китобхона Китобхонаи Бритониё аз ҷониби давлат маблағгузорӣ мешавад ва инчунин аз хидматҳои пулакӣ, хайрияҳо ва сарпарастон маблағҳои иловагӣ мегирад. Ҳайати идоракунии китобхона аз 8 то 13 нафарро дар бар мегирад, ки яке аз онҳо подшоҳ таъйин мекунанд, аъзои боқимондаро вазир таъйин мекунад. Директори иҷроия муовини раиси Раёсат мебошад 7. Барои муносибгардонии роҳбарияти Китобхонаи Бритониё, яке аз аввалин шуда дар ҷаҳон, дар соли 1985 банақшагирии стратегии дарозмуддат ҷорӣ шудааст ва асосан самти кори китобхона муайян карда мешавад 8. Китобхонаи Бритониё се шуъба дорад: Дохилшавӣ ба толорҳои хониши китобхонаҳо бепул ва бе маҳдудияти синну сол аст, аммо тибқи амалияи муқарраршуда хонандагони то синни 18 сола, метавонанд аз хазинаи китобхонаҳои дигар истифода баранд, ва ба толори хониш роҳ дода намешавад. Хонандагони бо таҳқиқот машғулшаванда корти китобхона мегиранд, ки имкон медиҳад, ки дар хазинаҳои Китобхонаи Бритониё кор кунед 8. Хазинаҳои китобхона Китобхона дорои 170 миллион адад анбор мебошад 9. То 31 марти соли 2012, каталогҳои китобхона 109,6 миллион воридотро ташкил карданд, ки аз онҳо,3 миллион патент,3 миллион китоб,4 миллион нашрияҳо дар микросабтҳо,3 миллион маводҳои филателӣ,5 миллион кортҳо,6 миллион варақаҳои мусиқӣ,5 миллион диски аудио 787 нашри силсилавӣ,986 дастнавис 10. Дар хазинаи Китобхонаи Бритониё тақрибан чоряки ба ҳама маълуми нашрияҳои асри нигоҳ дошта шудааст 8 11. Маҷмӯаҳои пурарзиш ва намоишгоҳҳои нодир Китобҳои форсӣ Баробари китобҳои чопӣ ва дастнависҳо ба забонҳои аврупоӣ ва дигар забонҳои дунё дар Китобхонаи Бритониё дастнависҳои зиёде ба забони форсӣ ва Ч. Рё тартиб додаанд. Китобшиносӣ Эзоҳ Адабиёт.
Китобхонаи Донишгоҳи давлатии тиббии Тоҷикистон ба номи Абӯалӣ ибни Сино

Китобхонаи Донишгоҳи давлатии тиббии Тоҷикистон ба номи Абӯалӣ ибни Сино — аз соли 1939 фаъолият намуда, ба ташаккули анъанаҳои хоссаи китобдории худ муваффақ гаштааст. Тайи солҳои сипаришуда маҳсули зиёди нашриётиро дастраси мухлисони адабиёти тиббӣ дар Тоҷикистон ва хориҷи он гардонида аст. Китобхона дар асоси Конститутсияи Ҷумҳурии Тоҷикистон, Қонуни Ҷумҳурии Тоҷикистон "Дар бораи фаъолияти китобхона" (аз 01.08.2003 ва 29.12. с.2010), фармону дастурҳои Вазорати тандурустии ҶТ, Вазорати маорифи ҶТ, фармонҳои донишгоҳ ва ҳамчунин Низомномаи китобхонаи илмии Донишгоҳ (аз 30.08.2013) фаъолият мебарад. Фонди умумии китобхона дар 01.12.с. 498 ҳазор нусхаро ташкил мекард, ки 532 345 (75,8%) нусхаи он адабиёти таълимӣ, илмӣ, бадеӣ ва 169 153 (24,2%) адад захираҳои электронӣ мебошад. Шуъбаҳо: Сомонаи китобхона Фаъолияти сомона. аз феврали соли 2011 оғоз ёфтааст. Аз сомона оид ба таърихи китобхона, сохтори китобхона, низомномаҳо, захираҳои таълимии кормандони кафедраҳои донишгоҳ, захираҳои электронї, чорабиниҳое, ки китобхона мегузаронад, маълумот ба даст овардан мумкин аст. Аз сомонаи китобхона дар як сол зиёда аз 22 ҳазор нафар истифода мебаранд.
Китобхонаи Британиё

Китобхонаи Бритониё — китобхонаи миллии Бритониёи Кабир. Қонун дар бораи таъсиси он тавассути муттаҳид кардани китобхонаи Осорхонаи Бритониё ва як қатор маҷмӯаҳое, ки аҳамияти камтар дорад, соли 1972 аз ҷониби Парлумон қабул карда шуд; Бинои нави китобхона дар Лондон 1 июли соли 1973 ифтитоҳ ёфт. Дуюмин китобхонаи калонтарин дар ҷаҳон пас аз Китобхонаи Конгресс (ИМА, Вашингтон). Таърих Китобхонаи Бритониё мақом ва номи муосири худро бо қабули Санади Китобхонаи Бритониёи Кабир дар соли 1972 гирифт (Санади китобхонаи Бритониё). Мувофиқи он китобхонаҳо муттаҳид карда шуданд: Осорхонаи Бритониё 3, Маркази миллӣ (таъсис 1916), Идораи патентӣ, инчунин Шӯрои миллии библиографияи Бритониё, Китобхонаи миллии обуна (Бостон Спа), Бюрои миллии иттилооти илмию техникӣ 4. Дар асоси хазинаҳои якҷояи Китобхонаи марказии миллӣ ва Китобхонаи миллии обуна, дар соли 1973, Маркази расонидани ҳуҷҷатҳо таъсис дода шуд 5. Идоракунӣ ва сохтори китобхона Китобхонаи Бритониё аз ҷониби давлат маблағгузорӣ мешавад ва инчунин аз хидматҳои пулакӣ, хайрияҳо ва сарпарастон маблағҳои иловагӣ мегирад. Ҳайати идоракунии китобхона аз 8 то 13 нафарро дар бар мегирад, ки яке аз онҳо подшоҳ таъйин мекунанд, аъзои боқимондаро вазир таъйин мекунад. Директори иҷроия муовини раиси Раёсат мебошад 5. Барои муносибгардонии роҳбарияти Китобхонаи Бритониё, яке аз аввалин шуда дар ҷаҳон, дар соли 1985 банақшагирии стратегии дарозмуддат ҷорӣ шудааст ва асосан самти кори китобхона муайян карда мешавад 6. Китобхонаи Британия се шӯъба дорад: Дохилшавӣ ба толорҳои хониши китобхонаҳо бепул ва бе маҳдудияти синну сол аст, аммо тибқи амалияи муқарраршуда хонандагони то синни 18 сола, метавонанд аз хазинаи китобхонаҳои дигар истифода баранд, ва ба толори хониш роҳ дода намешавад. Хонандагони бо таҳқиқот машғулшаванда корти китобхона мегиранд, ки имкон медиҳад, ки дар хазинаҳои Китобхонаи Бритониё кор кунед 6. Хазинаҳои китобхона Китобхона дорои 170 миллион адад анбор мебошад 7. То 31 марти соли 2012, каталогҳои китобхона 109,6 миллион воридотро ташкил карданд, ки аз онҳо,3 миллион патент,3 миллион китоб,4 миллион нашрияҳо дар микросабтҳо,3 миллион маводҳои филателӣ,5 миллион кортҳо,6 миллион варақаҳои мусиқӣ,5 миллион диски аудио 787 нашри силсилавӣ,986 дастнавис 8. Дар хазинаи Китобхонаи Бритониё тақрибан чоряки ба ҳама маълуми нашрияҳои асри нигоҳ дошта шудааст 6 9. Маҷмӯаҳои пурарзиш ва намоишгоҳҳои нодир Китобшиносӣ Эзоҳ Адабиёт.
Китобхонаи Максим Мошков

Китобхонаи Максим Мошков — калонтарин ва кӯҳнатарин китобхонаи электронии Рунет мебошад. Таърихи китобхона Соли 1994 аз тарафи Максим Мошков ташкил карда шудааст, бештар аз тарафи корбарони Интернет пурра карда мешавад, корбарон матнҳои асарҳои гуногунро мефиристанд. Бахшҳои сомона Китобхонаи "Артефакт" Аз октябри соли 2003 дар хидмати хостинг, ки аз тарафи сервери китобхонаи Максим Мошков пешкаш карда шудааст, китобхона ва сомонаи "Артефакт" — яке аз китобхонаи Рунет мебошад, ки соли 1996 ҳамчун як сомонаи иттилоотӣ ва ғайри тиҷорати "Артефакт" кушода шуда буд. Пайвандҳо Китобхонаи Мошков ва бахшҳои он дар Интернет Маълумот дар бораи Китобхонаи Мошков.
Китобхонаи давлатии Русия

Китобхонаи давлатии Русия (Российская государственная библиотека) — китобхонаи миллии Русия, калонтарин китобхонаи оммавӣ дар Русия, қитъаи Аврупо ва яке аз калонтарин китобхонаҳои дунёст, ки дар шаҳри Маскав қарор дорад. Муассисаи илмӣ-таҳқиқотӣ дар самти китобхонашиносӣ, китобдорӣ, китобшиносӣ, маркази машваратии ҳама самтҳои китобхонаҳои Русия (ғайр аз китобхонаҳои махсус ва илмӣ-техникӣ), маркази тавсиядиҳии китобшиносӣ. 19 июни (1 июли) соли 1862, дар Осорхонаи оммавии Маскав ва осорхонаи Румянтсева ташкил ёфтааст. Аз рӯзи таъсисёбиаш то ҳол, нусхае аз ҳар як китобе, ки дар Русия нашр мешаванд, ҳатман ин ҷо месупоранд. Санаи 24 январи соли 1924 ҳамчун Китобхонаи Русия ба номи В.И.Ленин (Российская библиотека имени В. И. Ленина) номгузорӣ шуда буд. Аз 6 феврали соли 1925 ҳамчун Китобхонаи давлатии ИҶШС ба номи В.И.Ленин (Государственная библиотека СССР имени В. И. Ленина) ном бурда мешуд. Аз 22 январи соли 1992 Китобхонаи давлатии Русия (Российская государственная библиотека) номгузорӣ карда шуд. То 1 январи соли 2017, захираҳои иттилоотии ин китобхонаро қариб 96,9 ҳазор хонандагон истифода бурдаанд, ки ҳар сол то 13,9 миллион ҳуҷҷатҳоро мутолиа мекунанд. Ҳар сол аз Китобхонаи давлатии Русия 12,6 миллион хонандагони хориҷӣ ва Русия истифода мебаранд. Дар 36 қиротхонаҳо, ки 1748 ҷои нишаст доранд (аз онҳо 368 ҷои нишаст бо компютер муҷаҳҳаз карда шуданд), ба хонандагон хидмат мерасонанд. Дар соли 2016, сайти китобхонаро 11,6 миллион нафар хонандагон истифода бурдаанд. То 1 январи соли 2017 Китобхонаи давлатии Русия дар фонди худ 46,9 миллион адад захира дошт; аз онҳо 18,7 миллион китобҳо, 13,3 миллион маҷаллаҳо, 739,6 ҳазор ҳафтаномаҳо, 1 миллион дастнависҳо, 1088,8 ҳазор диссертатсия, 605,6 ҳазор маводҳои бойгонӣ ва дастнависҳо, 37,9 ҳазор ҳуҷҷатҳои садои, 1237,2 ҳазор ҳуҷҷатҳои электронӣ ва ғ.. дорад.. Адабиёт.
Китобхонаи дастраси умум

Китобхонаи дастраси умум — китобхонае, ки ба шаҳрвандон ва шахсони ҳуқуқӣ қатъи назар аз шаклҳои ташкилию ҳуқуқӣ ва шаклҳои моликияташон имконияти истифодабарии фонд ва хидматрасонии китобдориро фароҳам меоварад. Китобхонаӽои Тоҷикистон Дар Тоҷикистон зиёда аз 3 ҳазор китобхонаи дастраси умум ба шаҳрвандон ва шахсони ҳуқуқӣ қатъи назар аз шаклҳои ташкилию ҳуқуқӣ ва шаклҳои моликияташон имконияти истифодабарии фонд ва хидматрасонии китобдориро фароҳам меоваранд. Баъзе аз китобхонаҳои кишвар веб сайт - сомонаҳои электронии хешро таъсис намуда ба воситаи онҳо ба хонандагон иттилооти гуногунро пешкаш менамоянд. Мафассал нигаред 1Китобхонаи миллии Тоҷикистон.
Китобхонаи илмии ДДМ ба номи М.В. Ломоносов

Китобхонаи илмии Донишгоҳи давлатии Москва ба номи М. В. Ломоносов — муассисаи тобеи донишгоҳ буда ба хонандагон (устодон, олимон, донишҷӯён ва диг.) хидмат мерасонад. Китобхонаи илмии Донишгоҳи давлатии Москва ба номи М. В. Ломоносов дар ш. Москва ҷойгир аст. Тавсиф Китобхонаи илмии ДДМ дар 17 бино ҷойгир ёфта зиёда ба 57 ҳазор хонандагон хидмат мерасонад. Китобхона 63 толори хониш ва 20 абонементи илмиву таълимиро дарбар мегирад. Фонди (хазина)-и китобхона тахмин 10 миллион нусха, аз ҷумла 3 млн ба забони хориҷӣ, нашрияҳоро ташкил медиҳад. Бойгонии хазинаи китобхона дар асоси нусхаҳои ройгони федералии нашрияҳои Русия, ивази китоб бо 164 ҳамкорони хориҷӣ — донишгоҳҳо, китобхонаҳо ва марказҳои илмӣ зиёд мегардад. Хизматрасонӣ ба хонандагони виртуалӣ тавассути сомонаи Китобхона:. амалӣ мегардад. 1 Донистаниҳо Барои дастрас намудани хазинаи китобҳои Китобхонаи илмии ДДМ ба сомонаи Филиал Московского государственного университета имени М. В. Ломоносова в городе Душанбе, ё ин ки ба воситаи сомонаи Китобхонаи миллии Тоҷикистон МАХЗАНИ ЭЛЕКТРОНӢ ПАЙВАНДҲОИ ПУРМӮҲТАВО ворид шудан мумкин аст.